Orban şi Tătaru au săvârşit "păcatul". Patriarhia Română vrea redeschiderea bisericilor, dar Guvernul nu prea dă speranţe.
Patriarhia Română vrea redeschiderea bisericilor, dar Guvernul nu prea dă speranţe. Orban şi Tătaru au săvârşit "păcatul" lipsei comunicării: două declaraţii diferite, în aceeaşi zi, pe acelaşi subiect. Premierul spune că Executivul are în plan deschiderea bisericilor cât de curând, dar Nelu Tătaru nici nu a luat în calcul să mergi la slujbă, în interior, mai devreme de 1 iulie.
Patriarhia Română vrea revenirea la
slujbele în incinta lăcaşurilor de cult. Nimeni nu dă, însă, un răspuns
clar. Se-aud clopotele şedinţelor de Guvern, dar nicio decizie în acest sens. Orban şi Tătaru au săvârşit unul dintre păcatele mari ale guvernării, lipsa comunicării.Uite, două declaraţii din aceeaşi zi: premierul spune că Executivul are în plan deschiderea bisericilor cât de curând, dar Nelu Tătaru nici nu a luat în calcul să mergi la slujbă, în interior, mai devreme de 1 iulie. "Este prevăzută în planul nostru deschiderea bisericilor, pentru oficierea de slujbe în interiorul bisericii. Dacă nu există o evoluţie foarte negativă a epidemiei, la nivelul de răspândire, se vor putea oficia slujbe într-un viitor apropiat. Eu sunt un om credincios. Cred cu adevărat că este importantă prezenţa omului, alături de Dumnezeu, în special în biserică", a declarat premierul. "Evaluarea şi evoluţia zilnică (a cazurilor de COVID-19 n. red.) din perioada imediat următoare ne va da şi momentul când se va face acest lucru. De pe 15 iunie. (…) Nu mai devreme de 1 iulie", a spus Nelu Tătaru.